《游普济寺》
宋代·王休

排险凌空入磴斜，参差金碧倚烟霞。
一山门里分三刹，万柳湖边带几家。
世人无人吞粟棘，国中有佛吐莲花。
凭栏凝望遥天表，数点青山似乱鸦。

作者简介：宋庆元慈溪人，字叔宾，一字荪渚。宁宗庆元二年进士。为湖州教授，改徽州，累判枢密院事。在朝无所附丽。嘉定末，与柄臣不合，遂谢仕归。以文学著称一时，晚益进，金石文多出其手。